Örfirisey RE hefur verið á höttunum eftir henni djúpt norður af landinu . ,, Við erum hér vel fyrir norðan land eða um 40 mílur norðvestur af Kolbeinsey . Við höfum verið á þessu svæði í nokkra daga með það að markmiði að leita að og veiða grálúðu . Því miður hafa aflabrögðin verið treg , “ sagði Trausti Egilsson , skipstjóri á frystitogaranum Örfirisey RE , er vefur HB Granda hafði samband við hann síðdegis í gær . Hins vegar er nóg af gullkarfa og ástand þess stofns virðist vera gott , “ segir Trausti . Kvótastaðan stýrir veiði Örfiriseyjar líkt og annarra skipa og Trausti segir að farið sé að þrengja að hvað varðar kvóta í ákveðnum tegundum . Það á eftir að koma í ljós hvort við reynum við grálúðu eða eitthvað annað þessa síðustu daga veiðiferðarinnar . Það kom smá grálúðuskot eftir áramótin en að öðru leyti hefur grálúðuveiði verið treg , jafnt fyrir vestan sem austan land , “ sagði Trausti Egilsson .